
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II


3 St-1978/16-5


U   I M E   R E P U B L I K E   H R V A T S K E
R J E Š E NJ E

	Trgovački sud u Zagrebu, po sudcu Mihaelu Kovačiću, u izvanparničnom postupku radi sklapanja predstečajne nagodbe, pokrenutom na prijedlog dužnika kao predlagatelja DORA & EM trgovački obrt, vl. Marija Dodić, OIB: 12911881162, Zagreb, 1. Usorska 7, 18. svibnja 2016. 

r i j e š i o   j e

	Odobrava se sklapanje predstečajne nagodbe u tekstu koji glasi:
	
	"Dužnik DORA & EM trgovački obrt, vl. Marija Dodić, OIB: 12911881162, Zagreb, 1. Usorska 7, obvezuje se platiti vjerovniku kako slijedi:

Ministarstvo financija – Porezna uprava utvrđena je tražbina u iznosu od 132.854,40 kuna. Predstečajnom nagodbom dužnik se obvezuje vjerovniku isplatiti tražbinu u 24 jednake mjesečne rate, uz kamatnu stopu u visini od 4,5%, s time da prva rata dospijeva 30 dana nakon zaključenja predstečajne nagodbe na Trgovačkom sudu."

Obrazloženje

	Prijedlog za sklapanje predstečajne nagodbe podnio je dužnik temeljem članka 66. stavak 1. Zakona o financijskom poslovanju i predstečajnoj nagodbi (NN 108/12, 144/12, 81/13 i 112/13; nastavno: ZFPPN). 

	Ovaj sud ispitao je postojanje pretpostavki za odobravanje sklapanja predstečajne nagodbe koje su uređene odredbama članka 66. stavak 9. ZFPPN  te utvrdio da su na ročištu za sklapanje predstečajne nagodbe svoj pristanak dali dužnik i vjerovnici čije tražbine čine potrebnu većinu iz članka 63. ZFPPN,  da je sadržaj predložene nagodbe u skladu s općim pravilima o sudskoj nagodbi i da je njezin sadržaj u bitnim sastojcima odgovarajući prihvaćenom planu financijskog i operativnog restrukturiranja dužnika, slijedom čega je temeljem članka 66. stavak 9. ZFPPN riješeno kao u izreci.

U Zagrebu, 18. svibnja 2016.
                                                                                                               S U D A C:
                                                                                                        MIHAEL KOVAČIĆ, v.r.


Pouka o pravnom lijeku: 
Na ovo rješenje dopuštena je žalba koja se podnosi ovome sudu u roku osam dana, u dva primjerka. 
							Za točnost otpravka ovlašteni službenik
									Sonja Pilić

